Author: daniela.lehocka
Last saved by: Gajdošová Miroslava

Správa zo zahraničnej pracovnej cesty

1.	Účastníci ZPC:

Titul, meno a priezvisko: | Mgr. Miroslava Gajdošová
Pracovisko: | Odbor mládeže, MŠVVaŠ SR
Pracovné zaradenie: | Štátny radca
Znalosť jazykov: | AJ, NJ, FJ
Titul, meno a priezvisko: | Ing. Tomáš Pešek
Pracovisko: | IUVENTA – Slovenský inštitút mládeže
Pracovné zaradenie: | Nominovaný expert pre prácu s mládežou
Znalosť jazykov: | AJ
2.	Zahraničná pracovná cesta:
Štát: | Belgicko
Mesto: | Brusel
Vykonaná v dňoch: | 04. - 06. máj 2015
Prijímajúca organizácia: | Európska komisia
Účel cesty: | Youth Week: Konferencia hlavných aktérov štruktúrovaného dialógu
3.	Rámcový program pobytu:
04.05.2015
•	Príchod na miesto podujatia, registrácia účastníkov konferencie
•	Otvorenie plenárneho zasadnutia a úvodné príhovory 
•	Plenárne zasadnutie: príklady dobrej praxe v zabezpečení štruktúrovaného dialógu
•	Pracovné skupiny I (4 paralelné tematické pracovné skupiny)
•	Pracovné skupiny II
05.05.2015
•	Pracovné skupiny III
•	Pracovné skupiny IV
•	"Agora" (prezentácia predbežných výsledkov štyroch tematických pracovných skupín v pléne)
•	Pracovné skupiny V
06.05.2015
•	Pracovné skupiny VI (schválenie výsledkov v každom zo štyroch tematických workshopov)
•	Záverečné plenárne zasadnutie a záverečné príhovory
•	Odporúčania predsedníctva, Európske fórum mládeže, zástupcov prichádzajúceho predsedníckeho tria a Európskej komisie 
•	Prejav komisára Tibor Navarcsicsa
•	Záver a odchod účastníkov.

4.	Stručný priebeh rokovaní
Konferencia hlavných aktérov štruktúrovaného dialógu sa konala v rámci Európskeho týždňa mládeže (European Youth Week – EYW2015). Témou EYW2015 bolo uvoľnenie potenciálu mladých ľudí ako kľúča k účasti v pracovnom živote a v spoločnosti. Špecifické zameranie bolo kladené na podporu diverzity mladých ľudí.
Konferencia bola vyvrcholením práce národných pracovných skupín k štruktúrovanému dialógu o otázkach mládeže, ku ktorej prispelo viac ako 40.000 mladých Európanov.
Štruktúrovaný dialóg je hlavným nástrojom Európskej únie, ktorého cieľom je sumarizovať názory mladých ľudí a presúvať ich na európsku konferenciu, pričom základom je dialóg medzi mladými ľuďmi a tvorcami politík.
V rámci diskusie sa otvorili témy: 
•	ako zlepšiť proces štruktúrovaného dialógu a zaručiť, že názory mladých ľudí budú brané v úvahu pri tvorbe politiky na národnej a európskej úrovni, 
•	ako poskytovať spätnú väzbu respondentom,
•	ako vykonávať monitoring dopadu štruktúrovaného dialógu. 
04.05.2015
Plenárne zasadnutie otvoril Jens Nymand Christensen, zástupca generálneho riaditeľa, GR EAC. Nasledovali úvodné príhovory:
o	Luis Martinez Alvarado, predseda Európskeho riadiaceho výbor pre štruktúrovaný dialóg, ktorý podčiarkol dôležitosť zmeny architektúry procesu štruktúrovaného dialógu pre jeho efektívnejšie využívanie.
o	Philippe Ternes, attaché, Stále zastúpenie Luxemburska pri EÚ, ako zástupca nasledujúceho predsedníckeho štátu hovoril o význame dialógu v rámci predsedníctva v Rade EÚ.
o	Marko Paunovic, hlavný spravodajca, predstavil pracovné metódy a postupy konferencie.

V pléne nasledoval blok zameraný na príklady dobrej praxe v zabezpečovaní štruktúrovaného dialógu. Zástupcovia národných pracovných skupín predstavili príklady z Francúzka a Litvy, pričom dôraz kládli na proces monitoringu výstupov.
Nasledovala práca v pracovných skupinách. Na výber boli 4 paralelné tematické workshopy:
•	Workshop 1 – Zvýšenie inklúzie, dosahu na mladých ľudí a viditeľnosti štruktúrovaného dialógu 
•	Workshop 2 – Štruktruktúra štruktúrovaného dialógu
•	Workshop 3 – Nasledujúce aktivity a monitoring  
•	Workshop 4 – Dopad štruktúrovaného dialógu  
Cieľom pracovných skupín bolo zozbierať prvotné nápady na opatrenia v uvedených oblastiach, ktoré by prispeli ku skvalitneniu procesu ako celku.
05.05.2015
Počas druhého pracovného dňa boli prvotné nápady na opatrenia zúžené a rozpracované tak, aby každá pracovná skupina prezentovala v pléne 4 najdôležitejšie opatrenia. Nasledovala "Agora", čo je metóda pripomienkovania návrhov. Každá pracovná skupina prezentovala priebežné výstupy pracovných skupín, pričom účastníci mali možnosť vzniesť pripomienky, prípade poukázať na duplicitu opatrení, ktoré boli navrhnuté v iných skupinách.
Účastníci mali možnosť pýtať sa na detaily návrhov, prípade navrhovať možné doplnenia. Zozbierané podnety boli ďalej spracované v pracovných skupinách a nasledovala formulácia výsledných 2 odporúčaní za danú oblasť. Výsledné odporúčania spracovával následne edičný tím.
06.05.2015
Odporúčania a pripomienky edičného tímu k nim boli prezentované v jednotlivých tematických pracovných skupinách, ktoré ich mali finálne schváliť. 
Nasledoval blok, ktorý sa odohrával v pléne. Odporúčania boli prezentované zástupcami prichádzajúceho tria Holandska, Slovenska a Malty. Nasledovali záverečné prejavy zástupcov Európskeho fóra mládeže, zástupcov prichádzajúceho tria  a Európskej komisie. Komisár Tibor Navarcsics zvýraznil potrebu diskutovať o extrémizme a radikalizácii mládeže v nasledujúcom cykle štruktúrovaného dialógu.
5.	Odporúčané závery:
Z podujatia vyplynuli nasledovné závery:
•	predstaviť odporúčania na Medzirezortnej pracovnej skupine, keďže cieľom štruktúrovaného dialógu je vtiahnuť do procesu rôznych aktérov a začať medzirezortnú spoluprácu,
•	pracovať s odporúčaniami na zasadnutí Národnej pracovnej skupiny k štruktúrovanému dialógu,
•	propagovať odporúčania na webovej stránke projektu Za jedno lano,
•	zapracovať odporúčania pri príprave predsedníctva Slovenska v Rade EÚ v roku 2016.
6.	Prehľad prinesenej dokumentácie a miesto jej uloženia:
-
7.	Osobitne vyhodnotený očakávaný prínos ZPC:
Počas konferencie boli zozbierané podnety pre zabezpečenie štruktúrovaného dialógu počas predsedníctva Holandska, Slovenska a Malty. Konferencia poskytla  cenné podnety a námety, na čo je potrebné myslieť pri organizácii podobnej konferencie na Slovensku v roku 2016.
8.	Spôsob zverejnenia výsledkov ZPC, prenos získaných informácií:
O  výstupoch stretnutia bola informovaná riaditeľka odboru mládeže MŠVVaŠ SR. Výsledky budú k dispozícii najmä organizátorom konferencie pri SK PRES 2016.

Správu vypracovala: Mgr. Miroslava Gajdošová, odbor mládeže 
Správu schválil: Ing. Ladislav Čambal, GR SŠSŠM.